පැලවත්ත, අරුප්පිටිය වෙල්යායේ කුඹුරු අක්කර 10 ක් පමණ මේ කන්නයේ වගා නොකිරීම නිසා පුරන් වී ඇත.පසුගිය යල කන්නය දක්වා මේ කුඹුරුවලින් අඩක් පමණ අස්වැද්දීය.අඳ ගොවියන් මෙවර වගා නොකිරීම නිසා ඉදිරියේ මේ කුඹුරු දිගටම පුරන්වීමට ඉඩ ඇති බව අරුප්පිටිය වෙල්යාය අස්වද්දන අනෙකුත් ගොවියෝ පවසති.ප්‍රදේශයේ කෘෂි නිලධාරින් වගා නොකරන කුඹුරු සොයා බලා වගා කිරීමට කටයුතු කළ යුතු නමුත්, ඔවුන්ගෙන් එම රාජකාරිය ඉටුනොවන බවට එම ගොවියෝ චෝදනා කර සිටිති.වගා නොකරන අඳ ගොවියන්ගෙන් එම කුඹුරු ලබාගෙන වෙනත් අඳ ගොවියන්ට පැවරිය යුතුය.